Source: http://docplayer.fi/18684383-Linnustoselvitys-16x170594-07-01-2014-vapo-oy-korvanevan-lisaalueiden-pesimalinnustoselvitys-jalasjarvi.html
Timestamp: 2018-02-23 17:11:54+00:00
Document Index: 145981

Matched Legal Cases: ['kko ', 'kko ', 'kko ', 'kko ', 'kko ', 'kko ']

LINNUSTOSELVITYS 16X VAPO OY Korvanevan lisäalueiden pesimälinnustoselvitys, Jalasjärvi - PDF
LINNUSTOSELVITYS 16X VAPO OY Korvanevan lisäalueiden pesimälinnustoselvitys, Jalasjärvi
Download "LINNUSTOSELVITYS 16X170594 07.01.2014. VAPO OY Korvanevan lisäalueiden pesimälinnustoselvitys, Jalasjärvi"
1 LINNUSTOSELVITYS 16X VAPO OY Korvanevan lisäalueiden pesimälinnustoselvitys, Jalasjärvi
2 Sisältö 1 JOHDANTO JA MENETELMÄT 1 2 TULOKSET Yleiskuvaus Suojelullisesti huomionarvoiset lajit Suojelupistearvo 2 3 SUOJELUALUEET JA ALUEVARAUKSET 4 4 JOHTOPÄÄTÖKSET 5 5 KIRJALLISUUS 5 Pöyry Finland Oy William Velmala, biologi FM Ismo Yli-Tuomi, biologi FM maastotyöt, raportointi raportointi Yhteystiedot: Pöyry Finland Oy Juhana Herttuan puistokatu 21, Turku puh: Kansikuva: tavin munapesä Korvanevan selvitysalueella.
3 Korvanevan linnustoselvitys, Vapo Oy 1 1 JOHDANTO JA MENETELMÄT Tämä linnustoselvitys on laadittu Vapo Oy:n Korvanevan turvetuotantoalueelle suunnittelemaa laajennusaluetta varten. Selvitysalue sijaitsee Jalasjärven kunnassa noin 9 km kuntakeskuksesta lounaaseen (Liite 1). Selvitysalue on keskiboreaalista kasvillisuusvyöhykettä ja kuuluu Etelä-Pohjanmaan eliömaakuntaan (Oiva-tietokanta). Pääosin biotooppi on luonnontilansa menettänyttä räme- tai nevamuuttumaa tai turvekangasta. Selvitysalue osa-alueineen on esitetty kuvassa 1. Neljästä osa-alueesta koostuvan selvitysalueen kokonaispinta-ala on 360 ha. Maastoinventoinnin ja raportoinnin on tehnyt biologin koulutuksen saanut ja lintuihin perehtynyt ympäristöasiantuntija. Maastotyöt tehtiin ja Kuva 1. Selvitysalue osa-alueineen.
4 Korvanevan linnustoselvitys, Vapo Oy 2 Pesimälinnusto selvitettiin kahden käynnin koealalaskennalla. Koealalaskennassa selvitysalue kävellään läpi siten, että koko alue jää enintään 100 metrin päähän kuljetusta reitistä (Turveteollisuusliitto 2002). Laskennat suoritettiin linnustonseurannan ohjeiden mukaan (Koskimies & Väisänen 1988). Laskenta aloitettiin varhain aamuyöllä noin auringonnoususta alkaen ja lopetettiin ennen klo 9, jolloin lintujen lauluaktiivisuus alkaa heiketä. Laulavien, varoittelevien tai nähtyjen lintujen sijainnit merkittiin kartalle suoraan maastossa ja kahden käynnin perusteella määriteltiin reviirien paikat ja pesivien parien lukumäärä. Saadut parimäärät korjattiin korottamalla ne 0,7 potenssiin. Korjaus pienentää yleisten lajien ja yhdyskunnissa pesivien lajien merkitystä laskettaessa alueen pesimäaikaista suojelupistearvoa (Asanti ym. 2003). Ensimmäinen kartoituslaskenta ( ) oli optimaalista myöhäisempi, sillä joidenkin lintujen lauluaktiivisuus on huipussaan aiemmin keväällä. 2 TULOKSET 2.1 Yleiskuvaus Selvitysalueen linnusto oli melko tavanomaista, sillä se koostui yleisistä havu- ja sekametsän lajeista, ja vain yksi uhanalainen laji tavattiin (taulukko 1). Kolmen runsaimman lajin, pajulinnun (139 havaittua paria), peipon (87) ja metsäkirvisen (85) yhteenlaskettu parimäärä muodosti jopa 61 % koko selvityksen parimäärästä. Linnuston tiheys oli noin 143 paria/km Suojelullisesti huomionarvoiset lajit Huomionarvoisia lajeja havaittiin yhdeksän (taulukko 1, kuvat 2 ja 3). Pohjansirkku (kaksi laulavaa koirasta osa-alueella 2 ja yksi osa-alueella 4) oli laskennan ainoa uhanalainen laji (uhanalaisluokitus: VU vaarantunut). Uhanalaisluokituksessa silmälläpidettäviksi luokiteltuja lajeja havaittiin neljä: metso (pesälöytö, lisäksi toinen pesä aivan selvitysalueen ulkopuolella), teeri (1 pesälöytö, 2 havaintoa naaraasta, lisäksi useita koirasparvia oleili selvitysalueella), riekko (2 koirasta osa-alueella 4) ja niittykirvinen (yhteensä 4 reviiriä). Lisäksi laskennassa havaittiin tavi (pesälöytö osa-alueella 2), liro (yht. 5 reviiriä) ja leppälintu (1 reviiri osa-alueella 3), jotka teeren ja metson tavoin kuuluvat Suomen erityisvastuulajeihin. EU:n lintudirektiivin I liitteeseen kuuluvista lajeista havaittiin teeri, metso ja kapustarinta. Lisäksi osa-alueelta 1 löytyi teeren ja osa-alueelta 2 riekon ulosteita, vaikka itse selvityksessä kyseisiä lajeja ei havaittu. 2.3 Suojelupistearvo Koko selvitysalueen pesimäaikainen suojelupistearvo laskettiin muunnettuja parimääriä käyttäen, kertomalla muunnettu parimäärä kunkin lajin suojelupistearvolla (taulukko 1). Alueen suojelupistearvoksi saatiin 36,322. Arvo on melko pieni näin laajan alueen ollessa kyseessä. Eri osa-alueiden erikseen lasketut suojelupistearvot olivat seuraavat: osa-alue 1 0,409, osa-alue 2 12,34, osa-alue 3 9,42 ja osa-alue 4 23,24. Huomattakoon, että koko alueen suojelupistemäärä on pienempi kuin osa-alueiden yhteenlaskettu suojelupistemäärä parimäärämuunnoksesta johtuen.
5 Korvanevan linnustoselvitys, Vapo Oy 3 Kuva 2. Osa-alueilla 2 ja 3 havaitut suojelullisesti merkittävät lajit. Kuva 3. Osa-alueella 4 havaitut suojelullisesti merkittävät lajit.
6 Korvanevan linnustoselvitys, Vapo Oy 4 Taulukko 1. Korvanevan pesimäajan koealalaskennoissa havaitut lajit, lajin suojelullinen asema, havaittu parimäärä, muunnettu parimäärä, tiheys, lajin suojeluarvo ja suojelupisteet. UH=kansallisesti uhanalainen, EU=EU:n lintudirektiivin liitteen I laji, EVA= kansainvälinen erityisvastuulaji. Suojelullinen asema Havaittu Muunnettu Tiheys Suojelu- Suojelu- Laji UH EU EVA parimäärä parimäärä (paria/km 2 ) arvo pisteet Tavi x 1 1,0 0,3 0,25 0,250 Metso NT x x 1 1,0 0,3 1,75 1,750 Teeri NT x x 3 2,2 0,8 0,90 1,942 Riekko NT 2 1,6 0,6 1,12 1,819 Kapustarinta x 1 1,0 0,3 0,92 0,920 Liro x 5 3,1 1,4 0,54 1,666 Metsäviklo 3 2,2 0,8 0,38 0,820 Taivaanvuohi 3 2,2 0,8 0,40 0,863 Lehtokurppa 1 1,0 0,3 0,25 0,250 Sepelkyyhky 2 1,6 0,6 0,27 0,439 Käki 7 3,9 1,9 2,00 7,809 Käpytikka 4 2,6 1,1 0,19 0,501 Metsäkirvinen 85 22,4 23,6 0,07 1,569 Niittykirvinen NT 4 2,64 1,1 0,13 0,343 Punarinta 22 8,7 6,1 0,12 1,044 Leppälintu x 1 1,0 0,3 0,12 0,120 Mustarastas 2 1,6 0,6 0,20 0,325 Räkättirastas 8 4,3 2,2 0,10 0,429 Kulorastas 4 2,6 1,1 0,42 1,108 Laulurastas 10 5,0 2,8 0,18 0,902 Punakylkirastas 4 2,6 1,1 0,09 0,238 Lehtokerttu 3 2,2 0,8 0,13 0,280 Hernekerttu 1 1,0 0,3 0,11 0,110 Pajulintu ,6 38,6 0,05 1,582 Kirjosieppo 3 2,2 0,8 0,11 0,237 Harmaasieppo 17 7,3 4,7 0,06 0,436 Talitiainen 14 6,3 3,9 0,13 0,825 Hömötiainen 5 3,1 1,4 0,10 0,309 Töyhtötiainen 4 2,6 1,1 0,11 0,290 Puukiipijä 1 1,0 0,3 0,20 0,200 Isolepinkäinen 1 1,0 0,3 2,25 2,250 Närhi 3 2,2 0,8 0,22 0,475 Harakka 1 1,0 0,3 0,24 0,240 Varis 2 1,6 0,6 0,27 0,439 Vihervarpunen 7 3,9 1,9 0,06 0,234 Peippo 87 22,8 24,2 0,07 1,600 Järripeippo 1 1,0 0,3 0,07 0,070 Pohjansirkku VU 3 2,2 0,8 0,13 1,202 Keltasirkku 48 15,0 13,3 0,08 1,202 Suojelullisesti merkittävät ,4 3,9 9,090 lajit Kaikki lajit ,0 142,8 36,322 3 SUOJELUALUEET JA ALUEVARAUKSET Valtion ympäristöhallinnon Oiva-tietokannan (2013) mukaan selvitysalueella ei ole Natura alueverkostoon kuuluvia kohteita, luonnonsuojelualueita tai suojeluohjelmiin kuuluvia kohteita. Lähimmät Natura alueet ovat Iso Koihnanneva (FI , SSO100278) ja Mustasaarenneva (FI , SSO100280), jotka sijaitsevat noin 9 km päässä selvitysalueen lounais- ja eteläpuolella (Liite 1). Molemmat Natura-alueet sisältyvät pääosin myös soidensuojeluohjelmaan. Kauhanevan-Pohjankankaan kansallispuis-
7 Korvanevan linnustoselvitys, Vapo Oy 5 to (KPU100015) ja siihen sisältyvät Kauhaneva-Pohjankankaan Natura-alue (FI ) ja Kampinkeitaan (SSO100281) soidensuojelualue sijaitsevat lähimmillään noin 20 km etäisyydellä lounaan suunnassa. Alueen lähistöllä ei sijaitse myöskään kansainvälisesti linnustolle tärkeitä IBA-alueita (BirdLife Suomi 2013). Lähimmät kansallisesti linnustolle tärkeät FINIBA-alueet ovat n. 9 km selvitysalueen itäpuolella sijaitseva Jalasjärven Hirvijärvi (710102) ja n. 13 km selvitysalueen koillispuolella sijaitseva Jalasjärven Luopajärven pellot (710112). 4 JOHTOPÄÄTÖKSET Jalasjärven kunnan alueella sijaitsevan Korvanevan selvitysalueen linnusto on tavanomaista havu- tai sekametsän yleislajistoa. Kokonaisuudessaan alueen pesimäaikainen suojelupistearvo oli 36,322, josta suojelullisesti merkittävien lajien osuus oli 9,090. Ainoa havaittu uhanalainen lintulaji oli pohjansirkku, jolla oli kolme reviiriä osa-alueella 4. Kaikki pohjansirkkureviirit sijaitsivat ojitetulla rämeellä. Osa-alueen 2 etelä- ja keskiosassa sekä osa-alueen 3 länsiosassa sijaitsevilta, muuta ympäristöä avoimemmilta alueilta löytyi suojelullisesti merkittävien lintulajien keskittymiä, joissa esiintyi riekkoja, liroja, kapustarinta ja niittykirvisiä. Alueet ovat kuitenkin pinta-alaltaan pieniä ja osittain luonnontilansa menettäneitä ja rämettyviä. 5 KIRJALLISUUS Asanti, T., Gustafsson, E., Hongell, H., Hottola, P., Mikkola-Roos, M., Osara, M., Ylimaunu, J. ja Yrjölä, R. 2003: Kosteikkojen linnuston suojeluarvo. Suomen ympäristö 596. Suomen ympäristökeskus, Helsinki. BirdLife Suomi ry. 2010: Suomen kansallisesti arvokkaat lintualueet (FINIBA). wwwdokumentti. Viitattu Koskimies, P. & Väisänen, R. A. 1988: Linnustoseurannan havainnointiohjeet. Helsingin yliopiston eläinmuseo. Helsinki. Rassi, P., Hyvärinen, E., Juslén, A. & Mannerkoski, I. (toim.) 2010: Suomen lajien uhanalaisuus Punainen kirja Ympäristöministeriö & Suomen ympäristökeskus, Helsinki. 685 s. Turveteollisuusliitto ry. 2002: Turvetuotannon ympäristövaikutusten arviointi. Ohjeita turvetuotannon luonto- ja naapuruussuhdevaikutusten arvioimiseksi. Jyväskylä. Valtion ympäristöhallinto 2013: Internet-sivut osoitteessa: sekä Oiva-tietokanta osoitteessa
8 Korvanevan linnustoselvitys, Vapo Oy 6 Liite 1. Selvitysalueen sijainti ja ympäröivät suojelualueet. Selvitysalueen osa-alueiden sijainnit on merkitty punaisilla ympyröillä.